Lettera di Aur. Apollonios ad Aur. Diogenes
Material: papyrus
Place: unbekannt
Categories: Brief (privat)
Aurelius Apollonios an Aurelius Diogenes
Αὐρήλ Ἀπολλώνιος Αὐρηλ Διογένει 
τῶι τιμιωτάτωι     χαίρειν. 
μεγάλως καὶ πολλαχῶς ἥσθημεν τοῦ Γορ
γίου πρὸς ἡμᾶς παραγενομένου καὶ δηλώσαν
τος ἡμῖν ὅτι τε ἔρρωσαι καὶ κατὰ τὰς εὐχὰς 
ἡμῶν εὐχρώμως καὶ εὐδόξως ὡς 
ἔπρεπέν σοι ἀπήλλαξας.  τοῖς μὲν οὖν 
θεοῖς καὶ τῇ τοῦ κυρίου ἡμῶν καὶ ἀηττήτου 
Σεουήρου Ἀντωνίνου τύχῃ τῇ σωσάσῃ σε πλεί
στη χάρις, ἧσπερ καὶ ἡμεῖς οἱ ποθοῦντές σε 
ἀπολαῦσαι εὐχόμεθα τοῖς ὀφθαλμοῖς καὶ 
οὐκέτι τοῖς γράμμασιν, ἤδη ποτὲ ἐν τῇ ἰδίᾳ 
ἐρρωμένον σε θεασάμενοι.  ἐν τῷ τοῦ Ἀπολ
λωνιανοῦ, καθὼς ἐπέστειλέν σοι ἡ ἀγαθὴ Ἡ
ρωδίαινα, εἴ τι ἔχεις ἢ οἶδας ἢ συμβουλεῦσαι δύ
νασαι, ταῦτα προθύμως καὶ εἰς ἐμὴν τιμὴν 
ποιήσεις.  καὶ γὰρ ὁ ἀνὴρ ἄξιος ..... τῆς σῆς 
ἀγαθῆς προαιρέσεως καὶ τῆς πρὸς πάντας 
σπουδῆς.  οὐδὲν [οὖν] ἀλλότριον πράξειας. 
ἡ μήτηρ μου καὶ ὁ ἀδελφὸς πολλά σε προσα
γορεύουσιν, ὃν καὶ ποθοῦσιν ἰδεῖν.   ἐρρῶσθαί 
σε εὔχομαι διὰ βίου εὐτυχοῦντα καὶ εὐ
δοξοῦντα.
Αὐρηλ Διογένει    π Αὐρηλ Ἀπολλ[ωνίου]